

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 25.februārī Nr.66

(protokols Nr.3, 18.p.)

**Par nekustamā īpašuma ‘Raibači”, Liepas pagastā, Priekuļu novadā, nodošanu atsavināšanai**

Priekuļu novada pašvaldības dome izskata Vārds Uzvārds (turpmāk – Iesniedzējs), 2021.gada 14.janvāra iesniegumu, reģistrētu Priekuļu novada pašvaldībā 2021.gada 15.janvārī Nr. 3.1-5.2/2021-323, kurā Iesniedzējs, kā ēku, būvju īpašnieks, lūdz nodot atsavināšanai pašvaldībai piederošo nekustamo īpašumu „Raibači”, Liepas pagastā, Priekuļu novadā.

Izvērtējot pašvaldības rīcībā esošo informāciju, konstatēts:

Nekustamais īpašums “Raibači”, Liepas pagastā, Priekuļu novadā, sastāv no zemes vienības ar kadastra apzīmējumu 4260 003 0090 0,4540 ha kopplatībā.

Pašvaldības īpašuma tiesības uz nekustamo īpašumu 2017.gada 28.martā nostiprinātas Liepas pagasta zemesgrāmatas nodalījumā Nr. 100000565765.

Uz zemes vienības “Raibači”, Liepas pagastā, Priekuļu novadā atrodas Iesniedzējam piederošas ēkas (būves), Iesniedzēja īpašuma tiesības 2020.gada 21.decembrī nostiprinātas Liepas pagasta zemesgrāmatas nodalījumā 100000607555.

2021.gada 1.februārī Iesniedzējs ar Priekuļu novada pašvaldību noslēdzis zemes nomas līgumu par zemes gabala ar kadastra apzīmējumu 4260 003 0090 “Raibači”, Liepas pagastā, Priekuļu novadā, 0,4540 ha kopplatībā iznomāšanu.

Publiskas personas mantas atsavināšanas likuma 4. panta ceturtās daļas 1. punktā noteikts, ka atsevišķos gadījumos valsts vai pašvaldības nekustamā īpašuma atsavināšanu var ierosināt *zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve), vai zemesgabalu, uz kura atrodas ēka (būve), un zemes starpgabalu, kas pieguļ šai zemei.*

Ņemot vērā iepriekš minēto un pamatojoties uz likuma “Par pašvaldībām” 12.pantu, 14.panta pirmās daļas 2. Punktu, 21.panta pirmās daļas 17.punktu un „Publiskas personas mantas atsavināšanas likums” 4.panta pirmo daļu, ceturtās daļas pirmo punktu, 5.panta pirmo daļu un ceturto daļu, 8.panta 2.daļu, 37.panta 1.daļas 4.punktu, Ministru kabineta 2011.gada 1.februāra noteikumu Nr. 109 “Kārtība, kādā atsavināma publiskas personas manta” II daļu, Mantas atsavināšanas un izsoles komisijas 2021.gada 8.februāra atzinumu un Tautsaimniecības komitejas 2021.gada 18.februāra lēmumu (protokols Nr.3), elektroniski balsojot tiešsaistē, PAR –15 (Elīna Stapulone, Dace Kalniņa, Jānis Ročāns, Aivars Tīdemanis, Jānis Mičulis, Arnis Melbārdis, Aivars Kalnietis, Māris Baltiņš, Baiba Karlsberga, Normunds Kažoks, Sarmīte Orehova, Mārīte Raudziņa, Juris Sukaruks, Ināra Roce, Elīna Krieviņa), PRET –nav, ATTURAS –nav, Priekuļu novada dome **nolemj**:

1. Pasūtīt zemes vienības ar kadastra apzīmējums 4260 003 0090, „Raibači” Liepas pagastā, Priekuļu novadā, tirgus novērtējumu.
2. Pēc tirgus vērtējuma saņemšanas, Publiskas personas mantas atsavināšanas likumā noteiktajā kārtībā nekustamo īpašumu “Raibači”, Liepas pagastā, Priekuļu novadā, kas sastāv no zemes vienības ar kadastra apzīmējumu 4260 003 0090 0,4540 ha kopplatībā, atsavināt ēku, būvju īpašniekam Vārds Uzvārds, personas kods -.
3. Atbildīgā par lēmuma izpildi Mantas atsavināšanas un izsoles komisijas priekšsēdētāja L.S.Berovska.
4. Kontrole par lēmuma izpildi izpilddirektoram F.Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone